Skole, leerlinge kan groot wen | Netwerk24
Skole, leerlinge kan groot wen
Pryse vir laerskoolleerlinge en hul skole is op die spel in vanjaar se Spel-en-Speel-kompetisie wat Volksblad, moederkoerant van Bloemnuus, in samewerking met AfriForum, die Onafhanklike Skool Edu­plus en die Vrystaatse departement van onderwys aanbied. Dié kompetisie toets leerlinge se spelvermoë in Afrikaans.
Pryse is op die spel vir die wenners.
Laerskoolleerlinge van gr. 4 tot gr. 7 kan hulle inskryf. Twee leerlinge per graad per skool mag ingeskryf word.
Die sluitingsdatum vir inskrywings is op Maandag 2 Maart. Die hoeveelheid leer­linge moet volgens graad en afdeling deurgegee word. Die kandidatelys met die name van die leerlinge moet teen 6 Maart na ad.eduplus@gmail.com gestuur word.
Die uitdunrondes sal op 12 Maart om 09:00 by Eduplus in Boerneefstraat, Langenhovenpark, aangebied word.
Die eindronde vind ná die uitdunrondes plaas.
Bel Tamsyn Eccles, adjunkhoof van Eduplus, by 051-446-0527 of stuur ’n e-pos na ad.eduplus@­gmail.com.